rejauldu/bengali-wikipedia huggingface dataset:
ঝিলমিল মেট্রো স্টেশন দিল্লি মেট্রোর রেড লাইনে অবস্থিত। এটি দিল্লি জাতীয় রাজধানী অঞ্চলে অবস্থিত। স্টেশনে এটিএম উপলব্ধ।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন →শহীদস্থল পরবর্তী স্টেশন দিলশাদ গার্ডেনপশ্চিমদিকগামী → গন্তব্য স্টেশন ←রিঠালা পরবর্তী স্টেশন মানসসরোবর পার্কপার্শ্ব প্ল্যাটফর্ম নং- ১, দরজা বাম দিকে খুলবে এল২ তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৮-এ চালু রেলওয়ে স্টেশন বিষয়শ্রেণী:পূর্ব দিল্লি জেলার রেলওয়ে স্টেশন বিষয়শ্রেণী:২০০৮-এ দিল্লিতে প্রতিষ্ঠিত
তুর্ক নিগাবান হলো পুরাতন তুর্কি রাজ্যের বা ইতিহাসের যোদ্ধা গোষ্ঠী অটোমেন সাম্রাজ্যের আগে থেকেই। যাদের মুল উৎপত্তিস্থল "আনাতোলিয়া" ; সালামি এবং অভয়ারণ্য দেহের কাঠামো রয়েছে, যারা তুর্ক ইতিহাসে সম্মানিত গুরুত্বপূর্ণ স্থান দখল করে আছে।পরবর্তীতে অটোমেন সাম্রাজ্যে তুর্কি সেনাবাহিনী "জ্যানিসারি" তে এরা গুরুত্বপূর্ণ অবদান রাখে।  নিগাবান অর্থ এবং উপাধি; পরবর্তীতে এই উপাধি ব্যবহার করে উৎপন্ন সংগঠন:  নিগাবান যার ফার্সি অর্থ তত্বাবধায়ক, রক্ষাকারী, , ইংরেজি অর্থ protector, , হিন্দি অর্থ রাজা, , এদের একটি সম্মানিত উপাধি রয়েছে, ,যা "bekçi baba" অর্থ "অভিভাবকের বাবা" । পরবর্তীতে একই উপাধি দিয়ে তুরস্কে কয়েকটি এজেন্সি বা সংগঠন করা হয়। নিগাবান বিশেষ উপাধি bekçi baba, , অর্থ অভিভাবকের বাবা ব্যবহার করছে।    তথ্যসূত্র   বিষয়শ্রেণী:তুর্ক জাতি
এআরএম লুৎফুল কাবীর ( জন্ম: ১৯৫৬  ) হলেন একজন বাংলাদেশী চিকিৎসক এবং শিক্ষাবিদ। তিনি ঢাকাস্থ শিশু ও মাতৃস্বাস্থ্য ইনস্টিটিউটের নির্বাহী পরিচালক ছিলেন। তিনি বর্তমানে আদ-দ্বীন উইমেন্স মেডিকেল কলেজের শিশু বিশেষজ্ঞ বিভাগের অধ্যাপক ও প্রধান।   প্রাথমিক জীবন এবং শিক্ষা  এআরএম লুৎফুল কাবীর ১৯৫৬ সালে দাউদকান্দি উপজেলা, কুমিল্লা, বাংলাদেশের, তৎকালীন পূর্ব পাকিস্তানে জন্মগ্রহণ করেন। তিনি ময়মনসিংহ জেলা স্কুল থেকে এসএসসি পাস করেন। তিনি ১৯৮০ সালে ময়মনসিংহ মেডিকেল কলেজ থেকে এমবিবিএস পাস করেন। তিনি ১৯৮৮ সালে বাংলাদেশ কলেজ অফ ফিজিশিয়ানস অ্যান্ড সার্জনস থেকে ফেলোশিপ সম্পন্ন করেন। তিনি ১৯৯৫ সালে রয়েল আলেকজান্দ্রা হাসপাতাল ফর চিলড্রেন থেকে পেডিয়াট্রিক রেসপিরেটরি মেডিসিনে ক্লিনিক্যাল ফেলোশিপ অর্জন করেন।   কর্মজীবন  তিনি সিলেট এমএজি ওসমানী মেডিকেল কলেজ, ফরিদপুর মেডিকেল কলেজ এবং স্যার সলিমুল্লাহ মেডিকেল কলেজের শিশুরোগ বিভাগের প্রধান ছিলেন। তিনি বাংলাদেশ পেডিয়াট্রিক পালমোনোলজি ফোরামের প্রতিষ্ঠাতা সাধারণ সম্পাদক ছিলেন। তিনি ২০০৪ এবং এরপর ২০০৮ থেকে ২০০৯ সাল পর্যন্ত ঢাকাস্থ শিশু ও মাতৃস্বাস্থ্য ইনস্টিটিউটের নির্বাহী পরিচালক ছিলেন। তিনি বাংলাদেশ পেডিয়াট্রিক অ্যাসোসিয়েশনের আজীবন সদস্যও।  তিনি বাংলাদেশের শিশু শ্বাসতন্ত্র রোগবিদ্যার অগ্রদূতদের একজন এবং ২০০২ সালে প্রতিষ্ঠিত বাংলাদেশ পেডিয়াট্রিক পালমোনোলজি ফোরাম (BPPF)-এর প্রতিষ্ঠাতা সাধারণ সম্পাদক। ২০০১ সালে তার নেতৃত্বে গবেষণায় বাংলাদেশে ব্রঙ্কিওলাইটিস আবিষ্কৃত  হয়  এবং একটি জাতীয় গবেষণায় প্রমাণ করেন যে ছোট শিশুদের  শ্বাসকষ্টের প্রধান কারণ ব্রঙ্কিওলাইটিসই, নিউমোনিয়া নয়  (Journal of Respiratory Medicine Research and Treatment, ২০১৬) এবং এর চিকিৎসায় অ্যান্টিবায়োটিকের প্রয়োজন নেই। তিনি এই বিষয়ে 300  জন রোগীর উপর একটি র‍্যান্ডোমাইজড কন্ট্রোল ট্রায়াল পরিচালনা করেন, যা ৪৮ বছরের মধ্যে (১৯৬৬-২০১৪) এ ধরনের সবচেয়ে বড় গবেষণা হিসেবে Acta Paediatrica-তে প্রকাশিত হয় এবং তা  Cochrane ডেটাবেজে অন্তর্ভুক্ত হয়।  তিনি পোস্টগ্রাজুয়েট ছাত্রদের শিশু স্বাস্থ্যে গবেষণায় উৎসাহ প্রদানের জন্য,বাংলাদেশ পেডিয়াট্রিক অ্যাসোসিয়েশন-এ 50 লক্ষ টাকা অনুদান  প্রদান করেন।   প্রকাশনা  লুৎফুল কাবীর ১৫০ টিরও বেশি বৈজ্ঞানিক প্রকাশনা রয়েছে। তার কিছু বই হলো: পেডিয়াট্রিক প্র্যাকটিস অন প্যারেন্টস' প্রেজেন্টেশন (২০১১), শিশু-ও-হাশি (২০১৫), অ্যাটলাস অন ক্লিনিক্যাল পেডিয়াট্রিক্স (২০১৬), ক্লিনিক্যাল অ্যান্ড ভিজ্যুয়াল পেডিয়াট্রিক্স (২০১৯), পেডিয়াট্রিক ক্লিনিক্যাল রেডিওলজি অ্যান্ড ইমেজিং (২০২২)।   পুরস্কার এবং সম্মাননা  ২০১৭ সালে তিনি বাংলাদেশের স্বাস্থ্যসেবা অধিদপ্তরের মহাপরিচালক অধ্যাপক আবুল কালাম আজাদের কাছ থেকে গবেষণার জন্য ধন্যবাদ পত্র পান। ২০১৮ সালে বাংলাদেশ পল্লী শিশু ফাউন্ডেশন কর্তৃক তার শিক্ষা ও গবেষণা অবদানের জন্য তোফায়েল আহমেদ স্মৃতি পুরস্কার।  ১৫ই ফেব্রুয়ারি ২০২৩ তারিখে, বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত ৭ম আন্তর্জাতিক পালমোকনে বাংলাদেশ ফুসফুস ফাউন্ডেশন কর্তৃক তাকে আজীবন সম্মাননা পুরস্কার প্রদান করা হয়।   তথ্যসূত্র    বহিঃসংযোগ     বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী চিকিৎসক বিষয়শ্রেণী:ময়মনসিংহ মেডিকেল কলেজের প্রাক্তন শিক্ষার্থী বিষয়শ্রেণী:বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি
সন্ধ্যাবন্দনম্ () হল বাধ্যতামূলক ধর্মীয় আচার যা প্রতিদিন সম্পাদন করা হয়, ঐতিহ্যগতভাবে, হিন্দুদের দ্বিজ সম্প্রদায়,Dvija, Encyclopedia Britannica (2014)  বিশেষ করে যারা পবিত্র সুতা অনুষ্ঠানের মাধ্যমে সূচনা করে উপনয়ন হিসাবে উল্লেখ করা হয় এবং এটিকে গুরুর দ্বারা কার্যকর করার নির্দেশ দেওয়া হয়, এই ক্ষেত্রে বৈদিক আচার শেখানোর জন্য যোগ্য। সন্ধ্যোপাসনকে মোক্ষ অর্জনের পথ হিসাবে বিবেচনা করা হয়।  thumb|নাচিয়ার কোভিল, কুম্বাকোনম, তামিলনাড়ুতে সন্ধ্যাবন্দনম করছেন বেদ পাঠশালার শিক্ষার্থীরা।  রাম ও কৃষ্ণের রামায়ণ ও মহাভারতে সন্ধ্যার অনুশীলন লক্ষ্য করা যায়। রামায়ণের বালকাণ্ডে (২৩.২, ২৩.৩), বিশ্বামিত্র সন্ধ্যা পূজার জন্য ভোরের বিরতিতে রাম ও লক্ষ্মণকে জাগিয়ে তোলেন। মহাভারতের উদ্যোগপর্ব (৮২.২১) তে কৃষ্ণের সন্ধ্যায় অভিনয়ের উল্লেখ আছে।  তথ্যসূত্র  উৎস  (fourth revised & enlarged edition).  (First Edition).  (fourth revised & enlarged edition).  Second edition, four volumes, revised and enlarged, 1956 (volume IV).  (Second Revised Edition).  বিষয়শ্রেণী:হিন্দু পূজায় আচার বিষয়শ্রেণী:হিন্দু প্রার্থনা ও ধ্যান বিষয়শ্রেণী:হিন্দু পুজার আচার অনুষ্ঠান বিষয়শ্রেণী:ধ্যান বিষয়শ্রেণী:বিকাল
অ্যাপোলো  (Ἀπόλλων, Apollōn (GEN Ἀπόλλωνος) গ্রিক ও রোমক পুরাণে রোগ নিরাময়কারী, ভবিষ্যৎ বক্তা, সঙ্গীত ও জ্ঞানের দেবতা হিসেবে পরিচিত। অ্যাপোলো জিউস এবং লেটোর পুত্র। অ্যাপোলো ও আর্টেমিস যমজ ভাই-বোন ছিলেন। অ্যাপোলো তার বহুমুখী চরিত্রের কারণে বারো অলিম্পিয়ানদের মধ্যে অন্যতম গুরুত্বপূর্ণ দেবতা হিসেবে স্বীকৃত হয়ে আছেন। অ্যাপোলো গ্রীক-প্রভাবিত ইট্রাস্কান পুরাণে আপুলু নামে পরিচিত। Krauskopf, I. 2006. "The Grave and Beyond." The Religion of the Etruscans. edited by N. de Grummond and E. Simon. Austin: University of Texas Press. p. vii, p. 73-75.  নোট    তথ্যসূত্র    বহিঃসংযোগ    অ্যাপোল গ্রীক পুরাণ লিঙ্কে, কার্লোস প্যারাডা দ্বারা  ওয়ারবার্গ ইনস্টিটিউট আইকনোগ্রাফিক ডেটাবেস: অ্যাপোলোর ১৬৫০টি ছবি     বিষয়শ্রেণী:গ্রিক পুরাণের চরিত্র বিষয়শ্রেণী:সূর্য দেবতা বিষয়শ্রেণী:জ্ঞানের ঈশ্বর বিষয়শ্রেণী:গ্রিক দেবতা বিষয়শ্রেণী:স্বাস্থ্য দেবতা বিষয়শ্রেণী:পালনকারী দেবতা
মোন্তেভিদেও (; , ) উরুগুয়ের রাজধানী ও বৃহত্তম শহর। শহরটি মোন্তেভিদেও ডিপার্টমেন্টের প্রাদেশিক রাজধানী। এটি দেশের দক্ষিণাঞ্চলে রিও দে লা প্লাতা নদীর তীরে অবস্থিত। প্রশস্ত রাস্তাবিশিষ্ট উরুগুয়ের বৃহত্তম এই শহর দেশটির প্রধান অর্থনৈতিক, প্রশাসনিক ও সাংস্কৃতিক কেন্দ্র। উরুগুয়ের বেশির ভাগ মাংস ও পশম প্রক্রিয়াকরণ কারখানা এবং অন্যান্য শিল্পকারখানাও এই শহরের মেট্রোপলিটান এলাকাতে অবস্থিত। শহরে আরও আছে একটি বৃহৎ মৎস্য আহরণ শিল্প। মোন্তেভিদেওর বন্দরের মাধ্যমেই উরুগুয়ের বেশিরবভাগ বৈদেশিক বাণিজ্য সম্পাদিত হয়। বহু পর্যটক শহরটিতে ও সংলগ্ন সমুদ্র সৈকতগুলিতে বেড়াতে আসেন। উল্লেখযোগ্য দর্শনীয় স্থানের মধ্যে আছে কেররো নামের পাহাড়টি। এই পাহাড়টি থেকেই শহরের নামকরণ এসেছে।  মোন্তেভিদেও একটি পর্তুগিজ বাক্যাংশ “Monte vide eu” অর্থাৎ “আমি একটি পাহাড় দেখতে পাই” থেকে এসেছে। উরুগুয়ের জাতীয় নায়ক হোসে গের্বাসিও আর্তিগাসের সমাধিও এখানে অবস্থিত। আরও আছে জাতীয় আইনসভার প্রাক্তন ভবন কাবিলদো এবং ১৭৯০-১৮০৪ সালে নির্মিত একটি কারুকার্যময় ক্যাথিড্রাল। মোন্তেভিদেওতে প্রজাতন্ত্রের বিশ্ববিদ্যালয় (১৮৪৯), উচ্চশিক্ষা ইন্সটিটিউট (১৯২৮), জাতীয় ইতিহাস জাদুঘর (১৯০০), এবং জাতীয় চারুকলা জাদুঘর (১৯১১) অবস্থিত।  ১৭২৬ সালে বুয়েনোস আইরেসের স্পেনীয় গভর্নর মোন্তেভিদেও শহর প্রতিষ্ঠা করেন, যাতে ব্রাজিল থেকে পর্তুগিজেরা দক্ষিণে অনুপ্রবেশ করতে না পারে। ১৯শ শতকের শুরুর দিকে শহরটির নিয়ন্ত্রণ একাধিকবার স্পেনীয় ও পর্তুগিজদের মধ্যে হাতবদল হয়। শেষ পর্যন্ত ব্রিটিশদের আংশিক হস্তক্ষেপে এটি স্বাধীন উরুগুয়ের রাজধানী হিসেবে আত্মপ্রকাশ করে। ১৮২৮ সালে স্পেনীয় আর্জেন্টিনা ও পর্তুগিজ ব্রাজিলের মধ্যে একটি সংঘর্ষনিবারক প্রাবর-রাষ্ট্র (buffer state) হিসেবে উরুগুয়েকে প্রতিষ্ঠা করা হয়েছিল। উরুগুয়ের গৃহযুদ্ধের সময় ৯ বছর (১৮৪৩-১৮৫১) শহরটি ছিল। একই সময়ে এটি দক্ষিণ আমেরিকার একটি প্রধান বন্দরে পরিণত হয়। ১৯শ শতকের শেষে এবং ২০শ শতকের শুরুতে বহু ইউরোপীয়, বিশেষত স্পেনীয় ও ইতালীয়রা শহরটিতে অভিবাসী হয়। এরপর গ্রাম থেকে রাজধানীমুখী জনগণই শহরটির বৃদ্ধিতে মূল ভূমিকা রেখেছে।  বিখ্যাত ব্যক্তিত্ব  কার্লোস আন্দ্রেস সানচেজ   তথ্যসূত্র    বহিঃসংযোগ   মোন্তেভিদেও শহরের ওয়েবসাইট  বিষয়শ্রেণী:উরুগুয়ের শহর বিষয়শ্রেণী:বন্দর শহর ও নগর বিষয়শ্রেণী:দক্ষিণ আমেরিকার রাজধানী বিষয়শ্রেণী:১৭২৬-এ উরুগুয়েতে প্রতিষ্ঠিত
কেভিন ড্রুরি (, ; জন্ম: ২০ জুলাই ১৯৮৮) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  ড্রুরি কানাডার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কেভিন ড্রুরি ১৯৮৮ সালের ২০শে জুলাই তারিখে কানাডার টরন্টোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ড্রুরি কানাডার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৩.১১ সময়ে প্রতিযোগিতাটি সম্পন্ন করে পঞ্চদশ স্থান অধিকার করেছিলেন। অতঃপর তিনি কোয়ার্টার-ফাইনালে অংশগ্রহণ করেছেন এবং সেখানে তিনি দ্বাদশ স্থান অধিকার করেছেন।  তথ্যসূত্র  বহিঃসংযোগ    বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ভার্মন্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
thumb|সেন্ট অ্যান্টনি চার্চ চেঙ্গামনাড় () ভারতের কেরালা রাজ্যের এর্নাকুলাম জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে চেঙ্গামানাদ শহরের জনসংখ্যা হল ২৯,৭৭৫ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে চেঙ্গামানাদ এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
লিন অ্যান কনওয়ে (জন্ম ২ জানুয়ারী, ১৯৩৮) একজন আমেরিকান কম্পিউটার বিজ্ঞানী, বৈদ্যুতিক প্রকৌশলী এবং ট্রান্সজেন্ডার কর্মী।  তিনি ১৯৬০ এর দশকে আইবিএম এ কাজ করার সময়কালে generalized dynamic instruction handling উদ্ভাবন করেন, একটি মূল অগ্রগতি যা out-of-order execution এ ব্যবহৃত হয়। এর ব্যবহার উপলব্ধি করা যায় অধিকাংশ আধুনিক কম্পিউটারের সিপিইউ-তে, যার সাহায্যে কর্মক্ষমতা বৃদ্ধি করা হয়। তিনি অতিবৃহৎ মাপনীর সমন্বয়ের মাইক্রচিপ ডিজাইনে মিড-কনওয়ে VSLI চিপ ডিজাইন বীপ্লব শুরু করেছিলেন।  সেই বিপ্লবটি ১৯৮০ এর দশকে গবেষণা বিশ্ববিদ্যালয় এবং কম্পিউটিং শিল্পের মাধ্যমে দ্রুত ছড়িয়ে পড়ে, একটি উদীয়মান ইলেকট্রনিক ডিজাইন অটোমেশন শিল্পকে উদ্বুদ্ধ করে এবং চিপ ডিজাইন ও উৎপাদনের জন্য আধুনিক 'ফাউন্ড্রি' অবকাঠামো তৈরি করে। তদুপরি, এটির প্রভাবে ১৯৮০-৯০ এর দশকে প্রভাবশালী হাই-টেক স্টার্টআপগুলির শুরু হয়।"Lynn Conway: 2009 Computer Pioneer Award Recipient" , IEEE Computer Society, January 20, 2010., July 30, 2010."Event: IBM ACS System: A Pioneering Supercomputer Project of the 1960s", Computer History Museum, February 18, 2010."Computer History Museum Events: IBM ACS System: A Pioneering Supercomputer Project of the 1960s" , Computer History Museum, February 18, 2010."Historical Reflections: IBM's Single-Processor Supercomputer Efforts – Insights on the pioneering IBM Stretch and ACS projects" by M. Smotherman and D. Spicer, Communications of the ACM, Vol. 53, No. 12, December 2010, pp. 28–30.  তথ্যসূত্র  বিষয়শ্রেণী:১৯৩৮-এ জন্ম বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:জীবিত ব্যক্তি বিষয়শ্রেণী:নারী উদ্ভাবক বিষয়শ্রেণী:মিশিগান বিশ্ববিদ্যালয়ের শিক্ষক বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:নিউ ইয়র্ক (অঙ্গরাজ্য)-এর বিজ্ঞানী বিষয়শ্রেণী:রূপান্তরকামী অধিকার কর্মী বিষয়শ্রেণী:মার্কিন নারী শিক্ষায়তনিক বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
শামীম কায়সার লিংকন বাংলাদেশ জাতীয়তাবাদী দলের একজন রাজনীতিবিদ এবং গাইবান্ধা-৪ (গোবিন্দগঞ্জ) আসনের সাবেক সাংসদ। তিনি ২০০৬ সালের উপনির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  শামীম কায়সার লিংকন ২৩ ফেব্রুয়ারি ১৯৮০ সালে গাইবান্ধা জেলার গোবিন্দগঞ্জ উপজেলায় জন্মগ্রহণ করেন। তার পিতা মৃত আবদুল মোত্তালিব আকন্দ মাতা মৃত আফরোজা আনার বিলকিস।   শিক্ষা জীবন  শামীম কায়সার লিংকন মতিঝিল আইডিয়াল স্কুল এন্ড কলেজ থেকে এসএসসি পাশ করেন ১৯৯৫ সালে। তিনি ১৯৯৭ সালে ঢাকা কলেজ থেকে এইচএসসি এবং শ্রেষ্ঠ বেসরকারি বিশ্ববিদ্যালয় নর্থ সাউথ থেকে ২০০৩ সালে বিবিএ সম্পন্ন করেন। তিনি ম্যালয়েশিয়ার আইআইএফ থেকে আইসিটিতে মাস্টার্স সম্পন্ন করার পর এনআইআইটি থেকে ২০০০ সালে দুই বছর মেয়ার্দী নেটওয়ার্ক ফাইন্যান্স এন্ড এমআইএসে ডিপ্লোমা ডিগ্রী অর্জন করেন।   রাজনৈতিক ও কর্মজীবন  পেশায় ব্যবসায়ী শামীম কায়সার লিংকন এমবিএ অধ্যয়নরত অবস্থায় পিতার মৃত্যুর পর ২০০৬ সালে উপনির্বাচনে গাইবান্ধা-৪ (গোবিন্দগঞ্জ) আসন থেকে জাতীয় সংসদ সদস্য নির্বাচিত হন। তিনি গোবিন্দগঞ্জ উপজেলা বিএনপির নির্বাহী কমিটির সদস্য। ২০০৮ সালের নির্বাচনে স্বতন্ত্র প্রার্থী হয়ে ও ২০১৮ সালের নির্বাচনে বাংলাদেশ জাতীয়তাবাদী দলের (বিএনপি) প্রার্থী হিসেবে নির্বাচনে অংশগ্রহণ করে পরাজিত হন তিনি।   আরও দেখুন    অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    অষ্টম জাতীয় সংসদ সদস্যদের তালিকা (২০০১)  –জাতীয় সংসদ  বিষয়শ্রেণী:১৯৮০-এ জন্ম বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:গাইবান্ধা জেলার ব্যক্তি
ছন্দ হচ্ছে ষড় বেদাঙ্গের মধ্যে একটি, যেখানে বেদ সংহিতার ছন্দবদ্ধ মন্ত্রসমূহের পাঠ বিষয়ে অধ্যয়ন করা হয়েছে। বৈদিক ছন্দ ও বৈদিক-পরবর্তী ছন্দের অধ্যয়ন হল ছন্দের অংশ।James Lochtefeld (2002), "Chandas" in The Illustrated Encyclopedia of Hinduism, Vol. 1: A-M, Rosen Publishing, , page 140 চতুর্বেদের অধিকাংশ মন্ত্রসূহ ছন্দোবন্ধ। এসকল ছন্দ “অক্ষর ছন্দ” অর্থাৎ অক্ষর গণনা করে ছন্দ নির্ণয় করতে হয়। বেদে সাতটি ছন্দ দৃষ্ট হয়। যথা: গায়ত্রী, উষ্ণিক, অনুষ্টূপ, বৃহতী, পঙক্তি, ত্রিষ্টুপ ও জগতী। এই সাতটি ছন্দ পরমেশ্বরের সাতটি হস্তরূপে কল্পনা করা হয়।  বৈদিক ছন্দসমূহ   + সাতটি প্রধান বৈদিক ছন্দ  ছন্দ      শব্দাংশ গঠন  শ্লোকের নম্বর  উদাহরণ   গায়ত্রী    ৮ ৮ ৮  ২৪৪৭  ঋগ্বেদ ৭.১.১-৩০, ৮.২.১৪   ঊস্নিক     ৮ ৮ ১২  ৩৪১  ঋগ্বেদ ১.৮.২৩-২৬   অনুষ্টুপ     ৮ ৮ ৮ ৮ ৮৫৫  ঋগ্বেদ ৮.৬৯.৭-১৬, ১০.১৩৬.৭   বৃহতি    ৮ ৮ ১২ ৮  ১৮১  ঋগ্বেদ ৫.১.৩৬, ৩.৯.১-৮   পঙক্তি    ৮ ৮ ৮ ৮ + ৮   ৩১২  ঋগ্বেদ ১.৮০–৮২Macdonell (1916), p. 440.   ত্রিষ্টুপ     ১১ ১১ ১১ ১১  ৪২৫৩  ঋগ্বেদ ৪.৫০.৪, ৭.৩.১-১২   জগতি    ১২ ১২ ১২ ১২  ১৩১৮  ঋগ্বেদ ১.৫১.১৩, ৯.১১০.৪-১২ এই সাতটি ছাড়াও, চৌদ্দটি কম ঘন ঘন উচ্চারণ-ভিত্তিক ছন্দ রয়েছে (বর্ণ-বৃত্ত বা অক্ষর-ছন্দ)।The numbering given below follows that of H.H. Wilson in the cited work, pp.422-426. তদ্ব্যতীত, বেদে আরও কয়েকটি ছোট ছন্দ পাওয়া যায়।Ralph T. H. Griffith, Hymns of the Rig Veda, Appendix II. Metre, 1896. List of various Vedic  metres , see « Viraj ». .Ralph T. H. Griffith, Hymns of the Rig Veda, Appendix II. Metre, 1896. List of various Vedic  metres , see « Kakup or Kakubh ». .   আরও দেখুন    বেদাঙ্গ  বেদ  স্বর  তথ্যসূত্র  উৎস  (Also here) Gunkel, Dieter and Kevin M. Ryan. (2018) "Phonological Evidence for Pāda Cohesion in Rigvedic Versification". In Language and Meter, ed. Dieter Gunkel and Olav Hackstein, 34–52. Leiden: Brill. Macdonell, A. A. (1916) A Vedic Grammar for Students. Appendix II. Vedic Metre (pp. 436–447). Müller, F. Max, Vedic Hymns, Part I (Sacred Books of the East, Vol. 32) Mylius, Klaus (1983) Geschichte der altindischen Literatur, Wiesbaden. Oldenberg, H. Prolegomena on Metre and Textual History of the , Berlin 1888. Tr. V. G. Paranjpe and M. A. Mehendale,  Motilal Banarsidass 2005   . van Nooten, B. und G. Holland, Rig Veda, a metrically restored text,  Department of Sanskrit and Indian Studies, Harvard University, Harvard University Press, Cambridge, Massachusetts and London, England, 1994.  বহিঃসংযোগ  The Hymns Of The Rigveda V1, Volume 1 List of metres.  Appendix II of Griffith's translation, a listing of the names of various Vedic metres, with notes.  A.A. Macdonell on Vedic metre. (Contains only metrical appendix).  Rigveda chanted. The hymn to Indra is at 12:28.  Transliterated text of Rigveda book 1.  Gayatri Mantra sung  বিষয়শ্রেণী:বেদাঙ্গ বিষয়শ্রেণী:সংস্কৃত ভাষা
৩০০: রাইজ অব অ্যান এম্পায়ার হলো ২০১৪ সালে মুক্তি পাওয়া মার্কিন এপিক ও যুদ্ধধর্মী ঐতিহাসিক চলচ্চিত্র। এটি পরিচালনা করেন নোম মুরু। এটি ৩০০ চলচ্চিত্রের একটি সিকুয়েল চলচ্চিত্র।  কুশীলব   সুলিভান স্টেপলেটন -  থেমিসটোকলস চরিত্রে  ইভা গ্রিন -  আর্টিমিসিয়া  ক্যাইটলিন কারমাইকেল    জেড সাইনুওয়েথ  লেনা হেজি -  কুইন গর্গো  রদ্রিগো সান্তরো - কিং জারজেস  জ্যাক ও'কনেল - ক্যালিস্টো  হ্যান্স ম্যাথিসন - অ্যাসকাইলাস  কালান মালভি - স্কাইলিয়াস  ডেভিড ওয়েনহ্যাম - ডিলিওস  অ্যান্ড্রু টিয়ারনেন - এপিয়ালটেস  ইগাল নাওর - ডারিয়াস ১  অ্যান্ড্রু প্লিয়াভিন  বেন টার্নার প্রমুখ।  মুক্তি ৩০০: রাইজ অফ অ্যান এম্পায়ার চলচ্চিত্রটি ০৭ই মার্চ ২০১৪ সালে সারাবিশ্বে মুক্তি পায়।  বক্স অফিস ৩০০: রাইজ অফ অ্যান এম্পায়ার চলচ্চিত্রটি $১১০ মিলিয়ন বাজেটের বিপরীতে  উত্তর আমেরিকায় $১০৬.৬ মিলিয়ন এবং সারাবিশ্বে $২৩১ মিলিয়ন ডলারসহ মোট $৩৩৭.৬ মিলিয়ন ডলার আয় করে। তথ্যসূত্র  বহিঃসংযোগ              বিষয়শ্রেণী:২০১৪-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:লিজেন্ডারি পিকচার্সের চলচ্চিত্র বিষয়শ্রেণী:গ্রিসের পটভূমিতে চলচ্চিত্র বিষয়শ্রেণী:সমুদ্রে ভ্রমণ চলচ্চিত্র বিষয়শ্রেণী:সমুদ্র রোমাঞ্চকর চলচ্চিত্র বিষয়শ্রেণী:২০১৪-এর ত্রিমাত্রিক চলচ্চিত্র বিষয়শ্রেণী:মার্কিন ত্রিমাত্রিক চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:ডার্ক হর্স কমিক অবলম্বনে চলচ্চিত্র বিষয়শ্রেণী:ফ্রাঙ্ক মিলারের কাজ অবলম্বনে চলচ্চিত্র বিষয়শ্রেণী:ভূমধ্যসাগরের পটভূমিতে চলচ্চিত্র বিষয়শ্রেণী:মার্কিন মহাকাব্যিক চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
হিরোয়াকি ওকুনো (, ; জন্ম: ১৪ আগস্ট ১৯৮৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  প্রারম্ভিক জীবন হিরোয়াকি ওকুনো ১৯৮৯ সালের ১৪ই আগস্ট তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ভেগালতা সেন্দাইয়ের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
ফিনিয়াস অ্যান্ড ফার্ব   হল একটি আমেরিকান অ্যানিমেটেড মিউজিক্যাল - কমেডি টেলিভিশন সিরিজ যা ডিজনি চ্যানেল এবং ডিজনি এক্সডি- এর জন্য ড্যান পোভেনমায়ার এবং জেফ "সোয়াম্পি" মার্শ দ্বারা নির্মিত। ডিজনি টেলিভিশন অ্যানিমেশন দ্বারা প্রযোজিত,  সিরিজটি মূলত ১৭ ই আগস্ট, ২০০৭ সালে লন গনোম বিচ পার্টি অফ টেরর হিসাবে সম্প্রচারিত হয়েছিল এবং ২৮ শে সেপ্টেম্বর, ২০০৭ সালে পুনরায় প্রাকদর্শন করা হয়েছিল; সিরিজটি আনুষ্ঠানিকভাবে ডিজনি চ্যানেলে ১ লা ফেব্রুয়ারী, ২০০৮-এ প্রিমিয়ার হয়েছিল এবং ১২ ই জুন, ২০১৫ পর্যন্ত চলেছিল।  এই প্রোগ্রামটি ফিনিস ফ্লিন এবং তার সৎ ভাই ফার্ব ফ্লেচারকে অনুসরণ করে, যারা গ্রীষ্মের ছুটিতে আট থেকে দশ বছরের মধ্যে বয়সী, অনুসরণ করে। প্রতিদিন, ছেলেরা একটি দুর্দান্ত নতুন প্রকল্প শুরু করে, যা সাধারণত নায়কদের বয়স (এবং কখনও কখনও শারীরিকভাবে অসম্ভব) দেওয়া স্কেলে অবাস্তব। এটি তাদের নিয়ন্ত্রিত বড় বোন ক্যান্ডেসকে বিরক্ত করে, যারা প্রায়শই তার এবংফিনিয়াসের মা, লিন্ডা ফ্লিন-ফ্লেচারের কাছে এবং ফার্বের বাবা লরেন্স ফ্লেচারের কাছে কম ঘন ঘন তাদের শেনানিগানগুলি প্রকাশ করার চেষ্টা করে। সিরিজটি একটি স্ট্যান্ডার্ড প্লট সিস্টেম অনুসরণ করে; চলমান গ্যাগগুলি প্রতিটি পর্বে ঘটে, এবং সাবপ্লটটি প্রায় সর্বদা ফিনিয়াস এবং ফার্বের পোষা প্লাটিপাস পেরিকে ওডাব্লুসিএ (একটি কুল আদ্যক্ষর ছাড়াই সংস্থা) এর জন্য "এজেন্ট পি" নামে একটি গুপ্তচর হিসাবে কাজ করে ডঃ হেইঞ্জ ডুফেনস্মার্থজের সর্বশেষ পরিকল্পনাকে পরাজিত করার জন্য, একজন পাগল বিজ্ঞানী মূলত তার মন্দতা দাবি করার প্রয়োজন দ্বারা চালিত হয় (যদিও তিনি প্রকৃতপক্ষে মন্দ নন এবং নির্দিষ্ট পরিস্থিতিতে একটি ভাল হৃদয় রয়েছে)। ক্যান্ডেস তাদের মাকে দেখানোর ঠিক আগে ছেলেদের প্রকল্পের সমস্ত চিহ্ন মুছে ফেলার জন্য দুটি প্লট শেষে ছেদ করে, যা সাধারণত ক্যান্ডেসকে খুব হতাশ করে তোলে।  পোভেনমায়ার এবং মার্শ এর আগে ফক্সের দ্য সিম্পসনস এবং নিকেলোডিয়নের রকো'স মডার্ন লাইফে একসঙ্গে কাজ করেছিলেন। নির্মাতারা দুই প্রধান বি-প্লট চরিত্র, ড. ডুফেনশমির্টজ এবং মেজর মনোগ্রামকেও কণ্ঠ দিয়েছেন। পোভেনমায়ার একটি ত্রিভুজাকার ছেলের স্কেচ করার পরে ফিনিয়াস এবং ফার্বের গর্ভধারণ হয়েছিল - Phineas জন্য প্রোটোটাইপ - রেস্তোরা তে. পোভেনমায়ার এবং মার্শ একসাথে সিরিজের ধারণাটি তৈরি করেছিলেন এবং ডিজনি চ্যানেলে রান করার আগে এটিকে ১৬ বছর ধরে নেটওয়ার্কগুলিতে পিচ করেছিলেন। তথ্যসূত্র  বহিঃসংযোগ           বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক
শেফালী চৌধুরী  (জন্ম জুন ২০, ১৯৮৮) ওয়েলসের অধিবাসী একজন অভিনেত্রী, যিনি হ্যারি পটার ধারাবাহিক চলচ্চিত্রে প্রভাতী পাতিল চরিত্রে অভিনয়ের জন্য বিশেষভাবে পরিচিত, হ্যারি পটার অ্যান্ড দ্য প্রিজনার অব আজকাবান (২০০৪) ব্যতীত কারণ  সিতারা শাহ সেই চরিত্রে অভিনয় করেন।  শিক্ষা পাঁচ ভাই-বোনের মধ্যে সবচেয়ে ছোট, শেফালী বার্মিংহাম, ইংল্যান্ডে এক সিলেটি ব্রিটিশ-বাংলাদেশী পরিবারে জন্মগ্রহণ করেন। তার মা-বাবা যুক্তরাজ্যে ১৯৮০ সালে স্থানান্তর হন। অভিনয়ের পূর্বে তিনি বার্মিংহাম শহরের ওয়েভারলী বিদ্যালয়ে ভর্তি হন।  কর্মজীবন শেফালী হ্যারি পটার ধারাবাহিক চলচ্চিত্রে প্রভাতী পাতিল চরিত্রে অভিনয়ের জন্য বিশেষভাবে পরিচিত। তিনি এই চরিত্রে অভিনয় শুরু করেন ২০০৫ সালের হ্যারি পটার অ্যান্ড দ্য গব্লেট অব ফায়ার সিনেমার মাধ্যমে। যখন তিনি ওয়েভারলী বিদ্যালয়ে শেষ বর্ষে তখন প্রভাতী চরিত্রে অভিনয় শুরু করেন। তিনি এবং আফসান আজাদ, যিনি প্রভাতী পাতিলের জমজ বোন পদ্মা পাতিলের চরিত্রে অভিনয় করেন। আযাদের মতে, তারা দুইজন খুব ভাল বন্ধু।  যদিও তার অভিনীত প্রথম চলচ্চিত্র হল কান্নাথিল মুথামিত্তাল (Kannathil Muthamittal), তিনি পরিচিত লাভ করেন হ্যারি পটার অ্যান্ড গব্লেট অব ফায়ার সিনেমায় অভিনয়ের মাধ্যমে। এই সিনেমায় তিনি হগওয়ার্টসে অনুষ্ঠিত ইয়ুল বল খেলায় হ্যারি পটারের সাথে অংশগ্রহণ করেন। ড্যানিয়েল রেডক্লিফ তার সম্পর্কে বলেন, "I had a dance scene with Shefali. She was completely amazing।" তিনি অভিনেত্রী বুনি রাইটেরও বন্ধু, যিনি হ্যারি পটার চলচ্চিত্রে জিনি উইজলি চরিত্রে অভিনয় করেন।  চলচ্চিত্র  বছর চলচ্চিত্রের নাম চরিত্র ২০০২কান্নাথিল মুথামিত্তাল (Kannathil Muthamittal)  উদ্বাস্তু ২০০৫ হ্যারি পটার অ্যান্ড দ্য গব্লেট অব ফায়ার  পার্বতী পাতিল ২০০৭হ্যারি পটার এন্ড অর্ডার অব দ্য ফিনিক্স  পার্বতী পাতিল ২০০৯হ্যারি পটার অ্যান্ড দ্য হাফ-ব্লাড প্রিন্স  পার্বতী পাতিল  আরো দেখুন  আফসান আজাদ  তথ্যসূত্র  বহিঃসংযোগ    বিষয়শ্রেণী:ব্রিটিশ বাংলাদেশী‏ বিষয়শ্রেণী:ব্রিটিশ মুসলিম বিষয়শ্রেণী:১৯৮৮-এ জন্ম‏‎ বিষয়শ্রেণী:হ্যারি পটারের চরিত্র বিষয়শ্রেণী:বাংলাদেশী বংশোদ্ভূত ইংল্যান্ডের মানুষ‏ বিষয়শ্রেণী:জীবিত ব্যক্তি‏‎ বিষয়শ্রেণী:ইংরেজ অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ওয়েলশ চলচ্চিত্র অভিনেত্রী বিষয়শ্রেণী:২১শ শতাব্দীর ব্রিটিশ অভিনেত্রী বিষয়শ্রেণী:ব্রিটিশ শিশু অভিনেত্রী বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:সিলেট বিভাগের ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ অভিনেত্রী
ড. আলি নওয়াজ (২৫ ডিসেম্বর ১৯২৬ - ১১ ফেব্রুয়ারি ২০০৫) হলেন বাংলাদেশের একজন প্রখ্যাত শিক্ষাবিদ, গবেষক ও লেখক। খনার বচন ও কৃষি সংক্রান্ত গবেষণা ও লেখালেখির জন্য তিনি সমধিক পরিচিত। তিনি বাংলাদেশের ভূমি ব্যবস্থাপনা বিষয়ে বিশেষ অবদান রাখায় এশিয়াটিক সোসাইটি অব বাংলাদেশ থেকে ’জাস্টিস্ মুহাম্মদ ইব্রাহিম গোল্ড মেডেল’ (২০০২) লাভ করেন।।   জন্ম ও পারিবারিক পরিচিতি  আলি নওয়াজ নবাব মীর আশরাফ আলীর ৫ম বংশধর আলি নওয়াজ ১৯২৬ সালের ২৫ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) কুমিল্লা জেলার ব্রাহ্মণপাড়ার সাহেবাবাদ গ্রামে জন্মগ্রহণ করেন। তার পিতার নাম হাসান আলী ও মাতার নাম কাদরুন নেসা।   শিক্ষাজীবন  তিনি ১৯৫১ সালে ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রী লাভ করেন।   রচনাবলী  তিনি খনার বচন এবং এর সাথে সম্পর্কিত কৃষি ও কৃষ্টি নিয়ে বিশদ গবেষণা করেন ও প্রায় ২৫টি পুস্তক রচনা করেন। তার রচিত গ্রন্থের মধ্যে রয়েছেঃ  বাংলাদেশের ভূমি-ব্যবস্থা ও ভূমি-সংস্কার (ঐতিহাসিক পর্যালোচনা),  খনার বচন ও কৃষি,  খনার বচন, কৃষি ও বাংগালী সংস্কৃতি,  নার বচন, কৃষি ও কৃষ্টি ও  গণচীনের কৃষ্টি-বিপ্লব।   তথ্যসূত্র    বহিঃসংযোগ   আলি নওয়াজ - বাংলাপিডিয়া হতে সংকলিত নিবন্ধ।  বিষয়শ্রেণী:১৯২৬-এ জন্ম বিষয়শ্রেণী:২০০৫-এ মৃত্যু